CONVOCATÒRIA PER A LA PARTICIPACIÓ EN EL PROGRAMA INTENSIU COMBINAT "BRIDGING BORDERS: EXPLORING INTERCULTURAL DIFFERENCES IN LANGUAGE AND CULTURAL NORMS" A TRAVÉS DEL PROGRAMA DE MOBILITAT ERASMUS+ KA131 ESTUDIS DURANT 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/47176)
  + [Valencià](/va/acuerdo/47203)






Selector de idioma

Leer

* [Español](/es/acuerdo/47117)
* [Valencià](/va/acuerdo/47304)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PARTICIPACIÓ EN EL PROGRAMA INTENSIU COMBINAT "BRIDGING BORDERS: EXPLORING INTERCULTURAL DIFFERENCES IN LANGUAGE AND CULTURAL NORMS" A TRAVÉS DEL PROGRAMA DE MOBILITAT ERASMUS+ KA131 ESTUDIS DURANT 2024[Butlletí Oficial Universitat d'Alacant](/ca/Publicacion)
=========================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PARTICIPACIÓ EN EL PROGRAMA INTENSIU COMBINAT "BRIDGING BORDERS: EXPLORING INTERCULTURAL DIFFERENCES IN LANGUAGE AND CULTURAL NORMS" A TRAVÉS DEL PROGRAMA DE MOBILITAT ERASMUS+ KA131 ESTUDIS DURANT 2024

Data d'aprovació
:   01/02/2024

Data de publicació
:   02/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/47742)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/47054)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/47807)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PARTICIPACIÓ EN EL PROGRAMA INTENSIU COMBINAT "BRIDGING BORDERS: EXPLORING INTERCULTURAL DIFFERENCES IN LANGUAGE AND CULTURAL NORMS" A TRAVÉS DEL PROGRAMA DE MOBILITAT ERASMUS+ KA131 ESTUDIS DURANT 2024&url=https://www.boua.ua.es/va/acuerdo/47416)

**Títol:** CONVOCATÒRIA PER A LA PARTICIPACIÓ EN EL PROGRAMA INTENSIU COMBINAT "BRIDGING BORDERS: EXPLORING INTERCULTURAL DIFFERENCES IN LANGUAGE AND CULTURAL NORMS" A TRAVÉS DEL PROGRAMA DE MOBILITAT ERASMUS+ KA131 ESTUDIS DURANT 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 1 de febrer de 2024

CONVOCATÒRIA PER A LA PARTICIPACIÓ EN EL PROGRAMA INTENSIU COMBINAT "BRIDGING BORDERS: EXPLORING INTERCULTURAL DIFFERENCES IN LANGUAGE AND CULTURAL NORMS" A TRAVÉS DEL PROGRAMA DE MOBILITAT ERASMUS+ KA131 ESTUDIS DURANT 2024

1.     Objecte de la convocatòria i procediment de concessió

L'objecte d'aquesta convocatòria és l'assignació de places i concessió d'ajudes, en règim de concurrència competitiva, a l'alumnat de la Universitat d'Alacant per a la participació en un programa intensiu combinat (Blended Intensive Programme-BIP) anomenat Bridging Borders: exploring intercultural differences in language and cultural norms, organitzat en la Universitat Vytautas Magnus, a Kaunas (Lituània), institució europea sòcia amb la qual la UA ha subscrit prèviament un acord d'intercanvi d'estudiants en el marc del programa Erasmus+ acció KA131 durant l'any 2024.

La participació implica una mobilitat física de curta duració a l'estranger, que tindrà lloc del 8 d'abril al 12 d'abril de 2024, en combinació amb un component virtual obligatori, que tindrà lloc del 19 al 31 de març de 2024.

2.     Requisits de les persones beneficiàries

Podrà obtenir la condició de beneficiari i sol·licitar aquesta ajuda l'alumnat que complisca els requisits següents:

2.1. Requisit de matrícula

L'alumnat ha d'estar matriculat en la UA, tant en el moment de la sol·licitud com durant la mobilitat BIP, en un dels estudis següents:

·       Grau en Educació Infantil

·       Grau en Educació Primària

2.2. Requisit de crèdits en els estudis des dels quals sol·licita el BIP.

El nombre mínim de crèdits superats ha de ser el següent: 120 crèdits, fins a la convocatòria C4 del curs 2022/2023, inclusivament.

2.3. Requisit d'idiomes: tenir acreditat en la UA un nivell B2 d'anglès, ja que l'activitat es desenvoluparà en aquest idioma.

Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües: Pla d'Acreditació Lingüística - https://sl.ua.es/es/acreditacion/acreditacion-en-lenguas.html

Només podran ser considerats aquells documents obtinguts fins al dia en què finalitze el termini de presentació de sol·licituds.

Quant a l'acreditació d'idiomes per superació d'assignatures, s'admetran les superades fins a la convocatòria C4 del curs 2022/2023, inclusivament.

2.4.  Altres requisits:

2.4.1.   No superar el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses: un període anual en còmput total en el mateix nivell d'estudis (grau, màster, doctorat).

2.4.2.   No haver incomplit la normativa de qualsevol programa gestionat pel Servei de Relacions Internacionals.

3.     Nombre i dotació de les beques

3.1 S'adjudica un nombre màxim de 12 places.

Les persones beneficiàries d'una plaça per a participar en un programa intensiu combinat en una altra institució en el marc del programa Erasmus+ podran obtenir una ajuda econòmica. Aquesta ajuda estarà constituïda per les aportacions de la Comissió Europea a través del Servei Espanyol per a la Internacionalització de l'Educació (SEPIE), que pertany al Ministeri d'Universitats. La quantia total depèn de la consignació pressupostària d'aquest organisme. Per a aquesta convocatòria, la quantia corresponent al SEPIE s'estima en 12.156 €.

Així mateix, seguint les indicacions del SEPIE, es tindrà en compte el següent punt en les mobilitats: quan el tipus d'ensenyament siga blended, és a dir, es combina l'ensenyament virtual amb el presencial, es percebrà la beca que corresponga des del moment en què es requerisca la presència física de l'estudiant i així es justifique per la universitat de destinació.

La duració màxima finançada serà de 5 dies, als quals es podran sumar fins a dos dies per viatge. Els dies concrets en els quals es realitzarà l'activitat es faran constar en el Certificat d'estada, i seran els que s'utilitzen per al càlcul de la quantia que s'ha de percebre.

L'ajuda té per objecte contribuir a cobrir les despeses de viatge i subsistència de la mobilitat al país d'acolliment, que pot no cobrir la totalitat dels costos i que atendrà els criteris següents:

- Viatge (anada i tornada): contribució a les despeses de viatge basada en la distància entre la Universitat d'Alacant i en la seu de la institució d'acolliment en la qual es desenvolupe l'activitat corresponent, segons la quantitat que s'indica a continuació:

- Entre 2.000 i 2.999 km - 360 €

Per a calcular la distància en quilòmetres des de la Universitat d'Alacant fins a la ciutat de destinació, s'utilitzarà la calculadora de distàncies proposada per la Comissió Europea, que es podrà trobar en l'enllaç següent:  
<http://ec.europa.eu/programmes/erasmus-plus/tools/distance_en.htm>

·       Ajuda individual: costos directament relacionats amb l'estada dels participants durant l'activitat. La quantitat diària serà de 79 €.

·       Ajuda complementària: per a estudiants amb menys oportunitats o amb discapacitat igual o superior al 33%, s'abonarà una quantitat única de 100 €.

4.     Termini i procediment de presentació de sol·licituds

4.1 Termini de presentació

El termini per a sol·licitar l'ajuda serà de 10 dies naturals a partir del següent a la data de publicació d'aquesta convocatòria en el BOUA.

4.2 Procediment de presentació

S'haurà d'emplenar la sol·licitud únicament a través d'[aquest formulari](https://cvnet.cpd.ua.es/uaCuestionarios/acceso/preguntas.aspx?idcuestionario=187638&idioma=es#/probar/castellano) i se seleccionarà el corresponent BIP Erasmus en el qual es desitge participar.

El Servei de Relacions Internacionals consultarà la formació lingüística acreditada en la UA per a comprovar el compliment dels requisits exigits per les universitats de destinació seleccionades.

L'alumnat interessat en programes de mobilitat, per tant, haurà de comprovar els assoliments obtinguts en matèria lingüística que apareixen en UACloud Campus Virtual - Expedient acadèmic - Consultar - Expedients - Acreditació i capacitació docent en llengües i, si escau, sol·licitar l'acreditació d'aquells que no estiguen recollits en el seu perfil lingüístic seguint el procediment establit pel Servei de Llengües ([Pla d'Acreditació Lingüística](https://sl.ua.es/es/acreditacion/acreditacion-en-lenguas.html)).

5.     Criteris d'adjudicació

5.1. La selecció de places es resoldrà d'acord amb la valoració dels mèrits acreditats per cada estudiant atès el barem detallat en [l'annex.](/Acuerdos/DescargarAnexoxId?idanexo=892796&idacuerdo=47933&idioma=es) Les sol·licituds s'ordenaran de major a menor puntuació i s'elaborarà una llista d'espera, amb la qual es cobriran les possibles renúncies.

5.2. El barem comprendrà dos apartats i la puntuació total resultarà de la suma d'aquests (a+b):

a.     Expedient acadèmic en l'estudi des del qual se sol·licita la participació en el BIP.

b.     Coneixement de l'idioma anglès.

5.3. Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, s'atendrà la màxima puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre fins a aconseguir el desempat. Si persistira l'empat, es decidirà mitjançant un sorteig.

5.4. Tots els mèrits presentats hauran de ser reunits en la data de finalització del termini de presentació de sol·licituds, i caldrà acreditar-los en la forma que s'estableix en cada cas.

5.5. Prioritats. La selecció es realitzarà tenint en compte les següents prioritats:

-        Prioritat 1: estudiants amb menys oportunitats i/o discapacitat igual o superior al 33%. Això es reflectirà sumant 10 punts als obtinguts en el barem.

-        Prioritat 2: resta d'estudiants.

6.     Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és la Unitat de Convocatòries i Gestió Econòmica de l'esmentat servei, contacte: [y.wumasghqk@zz.cw](mailto:y.zldznvewa@bk.hb)

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjune els documents preceptius, amb indicació que si no ho fera així, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i avaluació de les sol·licituds presentades, com també la consegüent proposta de concessió i denegació de les ajudes.

La Comissió de Valoració titular tindrà la composició següent:

Presidència:

- Vicerectora de Relacions Internacionals i Cooperació per al Desenvolupament

Secretaria:

-      Subdirectora de Mobilitat d'Estudiants

Vocal:

-      Directora del Servei de Relacions Internacionals

La Comissió de Valoració suplent tindrà la composició següent :

Presidència:

-        Director del Secretariat de Mobilitat (responsable de la Coordinació Institucional Erasmus+)

Secretaria:

-        Subdirectora de Gestió de Projectes de Mobilitat

Vocal:

-        Gestora en cap de Convocatòries i Gestió Econòmica

Els membres de la Comissió de Valoració signaran el document d'absència de conflicte d'interessos (DACI).

La Comissió de Valoració es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7.     Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://sri.ua.es/es/movilidad/blended-intensive-programme-bip.html>, que substitueix la notificació a les persones interessades i té els mateixos efectes.

En aquesta mateixa pàgina es troba la resta d'informació general referida a la convocatòria, [l'annex](/Acuerdos/DescargarAnexoxId?idanexo=892796&idacuerdo=47497&idioma=es) i l'accés a tota la normativa i legislació que s'hi esmenta.

Després del termini de presentació de sol·licituds, el Servei de Relacions Internacionals publicarà en la seua pàgina web la baremació provisional de cada sol·licitant i, si escau, les sol·licituds excloses provisionalment i els motius d'exclusió. Es concedirà un termini de cinc dies hàbils perquè esmenen el defecte que n'haja motivat l'exclusió o al·leguen el que estimen convenient per a corregir qualsevol error que s'haja pogut produir respecte de la baremació (idioma acreditat, nota mitjana i crèdits superats).

Una vegada transcorregut aquest termini i una vegada revisades les al·legacions, el Servei de Relacions Internacionals publicarà la baremació definitiva de cada sol·licitant i, si escau, les sol·licituds excloses de manera definitiva. Seguidament publicarà la resolució provisional d'adjudicació de places i la llista d'espera, i concedirà un termini de tres dies hàbils per a presentar renúncies sense que aquestes penalitzen (vegeu el punt 9) o presentar al·legacions sobre allò que consideren oportú respecte de l'adjudicació de places. Les renúncies presentades en el termini esmentat donaran lloc a la corresponent reassignació de places seguint l'ordre de baremació. El resultat d'aquesta reassignació es publicarà en la resolució definitiva d'adjudicació de places.

Una vegada seleccionat, l'estudiantat haurà d'aportar la documentació següent:

1.     Còpia de DNI / NIE / passaport.

2.     Model 145 (retencions d'IRPF).

3.     Fitxer de tercers (formulari de dades personals i dades bancàries).

7.1. Llista d'espera

S'establirà una llista d'espera de 12 sol·licitants, amb els quals es contactarà a mesura que quede alguna plaça vacant a causa de renúncies.

8.    Acceptació de la mobilitat

8.1 Acceptació per part de la universitat de destinació

El Programa Erasmus+ KA131 està basat en acords bilaterals signats entre la UA i diferents institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure) per a l'acceptació per part d'aquesta institució, que podrà rebutjar-la per diferents raons basades en l'acord bilateral, entre les quals:

-        Que no complisca els terminis per a inscriure's en la universitat de destinació.

-        Que no complisca el requisit mínim de coneixement d'idioma de la universitat de destinació.

-        Que no complisca el requisit acadèmic exigit per la universitat de destinació.

Per tot això, l'assignació de places que realitza la UA no serà efectiva fins a l'acceptació per part de la institució de destinació.

8.2 Situacions derivades d'esdeveniments globals

Tenint en compte que la mobilitat de l'alumnat en els diferents països pot veure's afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.), es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges i allotjament fins al mateix moment de realitzar la mobilitat.

8.3 Organització final del BIP

Tal com estableix la guia Blended mobility implementation for Erasmus+ higher education mobility KA131, el nombre mínim de participants en un programa intensiu combinat és de 15 (sense incloure al personal docent/de formació que participe en la impartició del programa) perquè el programa puga rebre finançament.

Tenint en compte aquesta situació, no serà factible cap selecció d'estudiants si finalment el BIP no té lloc per no aconseguir el nombre mínim de participants. Per això, es recomana no comprometre's a cap despesa fins que estiga confirmada la realització del BIP, ja que la subvenció està supeditada al fet que l'esdeveniment tinga lloc.

9.    Renúncia i penalització

La renúncia s'ha de notificar per escrit al Servei de Relacions Internacionals - Mobilitat a través d'UACloud > eAdministració > Instància genèrica (dirigida a l'Oficina de Mobilitat).

Les renúncies no penalitzaran mentre siguen presentades en el termini establit en la resolució provisional.

Fora d'aquests terminis, i atès que les renúncies perjudiquen el procés selectiu, es penalitzarà (segons la normativa) d'acord amb allò que establisca cada convocatòria.

Si un/a estudiant que ha obtingut plaça no presenta renúncia, però no s'incorpora a la universitat de destinació en la data prevista de començament del BIP, la seua participació serà cancel·lada d'ofici. A més, aquesta persona serà penalitzada, i quedarà exclosa de la possibilitat de mobilitat en el següent curs en el qual sol·licite l'intercanvi (segons la normativa).

10.  Marc legal i pressupostari

La convocatòria d'ajuda, amb codi 2024SBV033 que serveix de base reguladora, es troba recollida en la línia de subvenció 2024LS034 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria. Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2a del reglament de la Llei 38/2003 de 17 de novembre, o bé per la no assignació de l'import total de la dotació de la convocatòria.

Aquesta convocatòria es regeix, a més de per les normes que estableix, per les disposicions europees per al Programa Erasmus+, pel Manual de mobilitat en ensenyament superior 2021, per la Normativa general de mobilitat de la Universitat d'Alacant i per les Bases reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16830](https://www.boua.ua.es/Acuerdos/DescargarAcuerdo/16740)).

La dotació de les ajudes per a aquesta convocatòria, corresponent al SEPIE, s'estima en un màxim de 12.156  euros. Serà sufragada amb càrrec a l'orgànica 31.02.3D.58.63 del pressupost del centre de despesa 5160 del Servei de Relacions Internacionals. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

11. Reconeixement acadèmic i aprofitament

Els estudiants que realitzen la mobilitat obtindran un reconeixement acadèmic de 4 ECTS (la suma del treball virtual i presencial).

El reconeixement acadèmic es farà seguint el Learning Agreement (Acord d'aprenentatge) que l'estudiant haja acordat de manera prèvia a la mobilitat amb el/la coordinador/a acadèmic/a de la seua universitat d'origen.

El BIP es reconeixerà com a part del pla d'estudis de l'estudiant, encara que no es tracte d'una assignatura curricular en la universitat de destinació. Els ECTS constaran com a reconeguts en l'expedient dels estudiants i apareixerà també en el suplement europeu al títol.

11.1.               Matrícula

En el curs acadèmic de la mobilitat, s'ha d'estar matriculat/da en la mateixa titulació que en el moment de la sol·licitud.

11.2.               Modificació de l'Acord d'aprenentatge, si escau

Qualsevol revisió de l'Acord d'aprenentatge que es considere necessària a l'arribada a la institució d'acolliment haurà de concretar-se i formalitzar-se durant la primera setmana. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-s'hi immediatament.

11.3.               El reconeixement de la mobilitat realitzada en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment o bé s'incompleixen les condicions relatives al reconeixement acordades per les institucions participants.

Així mateix, a qui es negara a complir les exigències del seu programa d'estudis a l'estranger se li podrà exigir el reembossament, total o parcial, de la beca individual.

12.  Obligació i justificació de la persona beneficiària

12.1 Les obligacions de les persones beneficiàries d'aquesta convocatòria són:

a)    No acceptar cap altre ingrés incompatible amb la percepció de les dotacions de les ajudes.

b)    Matricular-se en la UA durant el període acadèmic en què desenvolupe l'estada, almenys, dels crèdits mínims exigits.

c)     Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives que corresponguen a la programació acadèmica de l'estada concedida.

d)    Mantenir contacte i estar localitzable tant pel Servei de Relacions Internacionals com pel/per la coordinador/a, que podran posar-se en contacte amb l'alumnat en qualsevol moment, tant durant tot el procés de selecció i nominació de la candidatura com durant el BIP, a través del correu electrònic de la UA, com també facilitar les dades de contacte en cas d'emergència.

e)    Comunicar immediatament tot canvi de la sol·licitud inicial; en concret, a la Servei de Relacions Internacionals - Mobilitat allò referit a renúncies, canvis en el calendari, etc.; i al/a la coordinador/a, allò que tinga a veure amb aspectes acadèmics.

f)      Tenir uns coneixements de l'idioma suficients per a integrar-se en la universitat de destinació. La UA no es fa responsable de les manques que en aquest sentit tinga l'alumnat ni de les conseqüències que d'això es puguen derivar, com per exemple, la no acceptació per part de la institució de destinació.

g)    Lliurar en el Servei de Relacions Internacionals - Mobilitat els documents següents emplenats adequadament:

I)                Contracte de subvenció

II)              Confirmació d'estada.

III)             Còpia de l'Acord d'aprenentatge (abans de l'inici de la mobilitat)

IV)            Còpia de l'Acord d'aprenentatge definitiu, en el cas que hi haja hagut modificacions posteriors

V)              Certificat de notes (Transcript of Records).

h)    Addicionalment, realitzar de manera en línia:

I)                Qüestionari UE.

i)       Responsabilitzar-se de la cerca i localització d'allotjament en la universitat d'acolliment.

j)       Acceptar totes les condicions del programa.

k)     Mantenir operatiu un compte bancari a Espanya per a l'abonament de les ajudes.

l)       Inscriure's en el [Registre de Viatgers](https://registroviajeros.exteriores.gob.es/) i consultar les [recomanacions de viatge](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) del Ministeri d'Afers Exteriors, Unió Europea i Cooperació per al país al qual es viatjarà, com també les del [Ministeri de Sanitat](https://www.sanidad.gob.es/profesionales/saludPublica/ccayes/alertasActual/nCov/spth.htm). En cas de situacions excepcionals al país de destinació, caldrà seguir en tot moment les indicacions de l'ambaixada corresponent, així com de la universitat d'acolliment, i comunicar la situació al Servei de Relacions Internacionals - Mobilitat.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

12.2 El mitjà de justificació del compliment de les obligacions es realitzarà de la manera següent:

D'acord amb el que s'estableix en el punt catorzè de les Bases reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global ([https://www.boua.ua.es/acuerdos/descargaracuerdo/16270](https://www.boua.ua.es/Acuerdos/DescargarAcuerdo/16194)), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts abans del 31 de desembre de 2024.

12.3 El compte justificatiu del compliment de les obligacions contindrà la informació següent:

- Contracte de subvenció original

- Acord d'aprenentatge (proposta i definitiu)

- Confirmació d'estada original (arribada i eixida)

- Certificat de notes (Transcript of Records)

- Qüestionari de fi d'estada

13.  Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acolliment durant el període en el qual es produeix la mobilitat. No obstant això, és possible que es cobren petites quantitats per costos relacionats amb l'assegurança, l'afiliació a sindicats d'estudiants i l'ús de material com ara fotocòpies, productes de laboratori, etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el seu període de mobilitat al país europeu.

14.  Forma de pagament

El pagament d'aquesta subvenció es realitzarà en un únic pagament, en finalitzar l'estada. Es tramitarà una vegada presentada la documentació següent:

-      Contracte de subvenció ORIGINAL

-      Proposta d'acord d'aprenentatge

-       Acord d'aprenentatge definitiu, si escau

-       Qüestionari UE

-       Confirmació d'estada ORIGINAL

15. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades seran cedides a:

-        La universitat de destinació amb l'objectiu de gestionar el programa de mobilitat.

-        L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

-        Entitats financeres.

-        Administració autonòmica i local.

-        Ambaixades, consolats d'Espanya a l'estranger.

-        Centres i organismes: SEPIE.

L'alumnat participant en aquesta convocatòria pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de Protecció de Dades a través de l'adreça [fbx@ch.wj](mailto:psc@fm.re).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

16. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 1 de febrer de 2024

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 47447\_Convocaria\_SMS\_E KA131\_BIP KAUNAS\_Anexo\_ca.pdf](/Acuerdos/DescargarAnexoxId?idanexo=892795&idacuerdo=47822)
* [Descargar 47303\_Convocaria\_SMS\_E KA131\_BIP\_24\_Annex\_va.pdf](/Acuerdos/DescargarAnexoxId?idanexo=892796&idacuerdo=47582)





[Carretera Sant Vicent del Raspeig s/n  
03278 Sant Vicent del Raspeig - Alacant  
 Tel. 38 422 3584 - Fax 89 424 1551](https://www.google.es/maps/@61.749961,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12589&trk=tyah&trkInfo=tarId%0Y7376062465200%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)